Állatorvostudományi Egyetem Foglalkoztatási Követelményrendszer

**Egyetemi Kitüntetések rendje**



**2025. július 24.**

# ÁLTALÁNOS SZABÁLYOK

**1. §**

1. Az Állatorvostudományi Egyetem (továbbiakban: Egyetem) jó híre és az oktatás biztonsága megköveteli, hogy az egyetem területén és azon kívül a Hallgatói Önkormányzat és más hallgatói szervezetek (továbbiakban együttesen: HÖK) által szervezett rendezvények kulturált körülmények között kerüljenek lebonyolításra. A szabályzat célja, hogy a szabályzat hatálya alá tartozó rendezvények - jellegüktől függetlenül - a szabályzat által felállított keretek között megvalósíthassák a szervezők által kitűzött célokat. A programok egész időtartama alatt biztosítsák a résztvevők jogait, személyi és vagyoni biztonságát, ne sértsék az egyetem függetlenségét, jó hírét és ne veszélyeztessék az egyetem tulajdonában, vagy használatában levő vagyoni javak épségét.
2. A szabályzat személyi és tárgyi hatálya az alábbiakra terjed ki:
	1. HÖK által szervezett, az Egyetem területén megrendezésre kerülő rendezvényekre,
	2. HÖK által szervezett, az Egyetem területén kívül megrendezésre kerülő rendezvényekre,
	3. az Egyetem bármely hallgatója vagy azoknak csoportja által az Egyetem területén szervezett rendezvényre, továbbá
	4. azokra a rendezvényekre, amelyek szervezését, lebonyolítását a HÖK végzi, de megvalósításhoz külső partnert (vállalkozót) von be.
3. A szabályzat magában foglalja a rendezvények előkészítésének és engedélyeztetésének rendjét, az egyetemi ellenőrzés és a dokumentáció formáit.

# 2. §

**A Szabályzat alapját képező jogszabályok**

Az Állatorvostudományi Egyetem Hallgatói Rendezvényszervezési Szabályzatához (továbbiakban: Szabályzat) alapul vett jogszabályok és szabályzatok:

* 1. Magyarország Alaptörvénye
	2. 2012. évi C. törvény a Büntető Törvénykönyvről
	3. 2013. évi V. törvény a Polgári Törvénykönyvről
	4. 1994. évi XXXIV. törvény a Rendőrségről
	5. 2018. évi LV. törvény a gyülekezési jogról
	6. 2005. évi CXXXIII. törvény a személy- és vagyonvédelmi, valamint a magánnyomozói tevékenység szabályairól
	7. 2004. évi I. törvény a sportról
	8. 1988. évi I. törvény a közúti közlekedésről
	9. 2011. évi CXXVIII. törvény a katasztrófavédelemről és a hozzá kapcsolódó egyes törvények módosításáról
	10. 1997. évi CLIV. törvény az Egészségügyről
	11. 2012. évi II. törvény a szabálysértésekről, a szabálysértési eljárásról és a szabálysértési nyilvántartás rendszerről
	12. 54/2004. (III. 31.) Korm. rendelet a sportrendezvények biztonságáról
	13. 16/1999. (II. 5.) Korm. rendelet a rendőrség ellenérték fejében végezhető szolgáltató tevékenységéről
	14. 162/2011. (VIII. 18.) Korm. rendelet a sportrendezvények biztonságáról szóló 54/2004. (III. 31.) Korm. rendelet és a rendőrség ellenérték fejében végezhető szolgáltató tevékenységéről szóló 16/1999. (II. 5.) Korm. rendelet módosításáról
	15. 329/2007. (XII. 13.) Korm. rendelet a Rendőrség szerveiről és a Rendőrség szerveinek feladat- és hatásköréről
	16. 234/2011. (XI. 10.) Korm. rendelet a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény végrehajtásáról
	17. 54/2014 (XII. 5.) BM rendelet az Országos Tűzvédelmi Szabályzatról
	18. 23/2011. (III. 8.) Korm. rendelet a zenés, táncos rendezvények működésének biztonságosabbá tételéről
	19. 1032/2011. (II. 28.) Korm. határozat a zenés, táncos rendezvények biztonságosabbá tétele érdekében végrehajtandó feladatokról
	20. A Hallgatói Önkormányzat Alapszabálya.

# 3. §

**Fogalom meghatározások**

**Biztonsági személyzet:** A rendezvény szervezője által közvetlenül, vagy biztonsági szolgálaton keresztül megbízott személyek, akik a rendezvény teljes időtartama alatt felelősek a rend fenntartásáért. Ebbe a létszámba nem tartoznak bele az objektum szervezetszerű védelmét ellátók (portások, vagyonőrök, járőrök).

**Biztonságtechnikai jellegű engedélyezési eljárás:** A hallgatói rendezvények esetében a megfelelő adattartalmú hatósági bejelentések megtétele, illetve –ahol szükséges –a hatósági engedélyeztetési eljárások szakszerű lefolytatása. Fentieken keresztül a rendezvények biztonságos lebonyolításának szakszerű előkészítése, végrehajtása, ellenőrzése. A rendezvények élőerős biztosításának, a biztosításban résztvevő személyek szakszerű felkészítésének lehetővé tétele.

**Egészségügyi szolgálat:** az alapszintű ellátást biztosító egészségügyi szolgálat a rendezvény helyszínen annak meghatározott időtartama alatt.

**Engedélyezett létszám:** A résztvevőknek az a létszáma, ami a helyiség alapterületét, a kiürítési számvetést figyelembe véve a helyiséget a jogszabályoknak megfelelő idő alatt biztonságosan el tudja hagyni.

**Engedélyező:** HÖK elnök, rektor.

**Engedélyköteles rendezvény:** Az Országos Tűzvédelmi Szabályzatról szóló 54/2014. (XII. 5.) BM rendelet (továbbiakban OTSZ) szerint a hatóság irányába bejelentés-, illetve a zenés, táncos rendezvények biztonságosabbá tételéről szóló 23/2011. (III. 8.) Korm. rendelet szerint a jegyző irányába engedélyköteles rendezvény.

**Hallgatói rendezvény:** A hallgatói rendezvény egy meghatározott célból, kijelölt helyen és időben tartott, időszakos, nem napi ismétlődéssel (üzemszerűen) megtartott, az elsődlegesen hallgatóság számára szervezett összejövetel. Nem tartozik ide az Egyetem, vagy annak

szervezeti egységei által szervezett képzés, továbbképzés, illetve az oktatás rendjébe előre betervezett, órarend szerinti elméleti, vagy gyakorlati foglalkozás, az 50 fő alatti szakmai célú látogatás. illetve a kollégiumi diákkör által a kollégistáknak szervezett, nem nyilvános program. **Kiürítési számítás:** annak az időintervallumnak a meghatározása, amely alatt a helyiségek elhagyására igénybe vehető nyílászárók átbocsájtó képességének és a résztvevők tervezett létszámának figyelembevételével a rendezvény helyszíne katasztrófahelyzetben kiüríthető.

**Koncert, diszkó jellegű rendezvény:** A zenés, táncos rendezvények biztonságosabbá tételéről szóló 23/2011. (III. 8.) Korm. rendelet szerint valamely paraméterénél fogva (pl.: zártkörűség) ezen rendelet szerint nem, azonban jellegét tekintve zenés, táncos, azaz koncert diszkó, jellegű rendezvény.

**Rendezvényszervező/ügyintéző**: A hallgatói rendezvények kapcsán az a feladattal megbízott hallgató, akinél az adott rendezvény információi összefutnak, aki személyében felel a rendezvény megszervezése során a rendezvénnyel kapcsolatos adatszolgáltatásért az engedélyezővel szemben (program, meghívott vendégek köre és létszáma, berendezési terv, catering, egyéb szolgáltatások, meghirdetés, stb.), illetve a jogszabályi előírásoknak való megfelelésért, a helyszínen az engedélyben, valamint a biztonsági dokumentációban foglaltak érvényre juttatásáért és akit jelen szabályzat rendelkezései alapján a rendezvény szervezőjeként bejelentettek. A rendezvény egész ideje alatt a helyszínen tartózkodik, vagy gondoskodik felelős helyettesről a szabályos lebonyolítás, az Egyetemetikai normáinak betartatása és a rend fenntartása érdekében.

**Rendezvényterület:** Az Egyetem területének az a része, vagy az Egyetemen kívül igénybe vett azon terület, amelyet a rendezvény céljából a rendezvény szervezőjének rendelkezésére bocsátott.

**Zenés, táncos rendezvény**: A zenés, táncos rendezvények biztonságosabbá tételéről szóló 23/2011. (III. 8.) Korm. rendelet alapján tömegtartózkodásra szolgáló építményben, helyiségben (amelyben tömegtartózkodásra szolgáló helyiség van, vagy amelyen bármikor egyidejűleg 300 főnél több személy tartózkodása várható), rendszeresen vagy meghatározott alkalomból, illetve időpontban tartott, nyilvános, nem zártkörű, válogatott lemezbemutatás vagy élő előadás útján nyújtott zeneszolgáltatást főszolgáltatásként nyújtó rendezvény, amelyen a részvételhez nem kell megváltott ülőhellyel rendelkezni.

# 4. §

**Hallgatói rendezvények megtervezése**

1. A rendszeres hallgatói önkormányzati rendezvényeket szemeszterenként kell tervezni és a tervet a szemeszter megkezdése előtt kell elkészítenie az Egyetemi Hallgatói Önkormányzatnak. A tervet a rektornak meg kell küldeni jóváhagyásra.
2. A terv elfogadása utáni, eseti jelleggel szervezett hallgatói önkormányzati rendezvényeket a rendezvény megtartása előtt legalább két héttel kell bejelenteni a rektornak. A bejelentésnek tartalmaznia kell a rendezvény időpontját, helyszínét, jellegét és várható létszámát, szervezőjét, továbbá minden olyan információt, amely a kérelem elbírálásához szükséges.

**5.** §

# A HÖK jogosultságai a rendezvények kapcsán

* 1. A szemeszterenként elkészített tervet az Egyetemi Hallgatói Önkormányzat készíti el és azt jóváhagyásra megküldi a rektornak.
	2. A terv a rektori jóváhagyással válik megvalósíthatóvá.
	3. A hallgatói rendezvényeket kizárólag az Egyetemi Hallgatói Önkormányzat és a rektor által jóváhagyott kérelem alapján, a felhatalmazott szervező szervezheti meg.
	4. A HÖK által közvetlenül szervezett rendezvények:
		1. Gólyatábor,
		2. Gólyabál,
		3. Equus napok,
		4. egyéb zenés, táncos jellegű HÖK rendezvények,
		5. egyéb hallgatói önkormányzati rendezvények.

# 6. §

**Rendezvényre vonatkozó kezdeményezés, illetve igény bejelentése**

1. A nem a 4.§ szerinti hallgatói rendezvény szervezője köteles a rendezvényt a rendezvény megtartása előtt legalább két héttel a HÖK elnökének bejelenteni. A bejelentésnek tartalmaznia kell a rendezvény időpontját, helyszínét, jellegét és várható létszámát, szervezőjét, továbbá minden olyan információt, amely a kérelem elbírálásához szükséges.
2. A HÖK elnöke a bejelentést elfogadás esetén továbbítja a rektornak jóváhagyásra.
3. Az Egyetem értékrendjével össze nem egyeztethető hallgatói rendezvény nem hagyható jóvá.

# Rendezvények engedélyezése, szervezése

**7.** §

1. A rendezvénnyel kapcsolatos tűzvédelmi szabályozásokról (megengedett létszám, kiürítéssel kapcsolatos szabályozások), munkavédelmi szabályozásokról, és esetlegesen felmerülő vagyonvédelmi feladatokról tájékoztatást a műszaki osztályvezető ad.
2. A rendezvény lebonyolításához szükséges csatlakozások (erősáramú, gyengeáramú, és esetleges vízellátás) kiépítésének kivitelezéséről a szervezőnek kell gondoskodnia, a műszaki és üzemeltetési osztályvezetővel egyeztetett és általa engedélyezett módon.
3. A rendezvény szervezője köteles a helyszíntechnikai adatairól, biztonságról a műszaki és üzemeltetési osztályvezetővel egyeztetni.
4. A rendezvényeket csak az engedélyben foglaltaknak megfelelően lehet megrendezni.

# Rendezvény szervezéséhez kapcsolódó gazdasági folyamatok

**8. §**

* 1. A hallgatói rendezvények rendezése kapcsán a Gazdálkodási Szabályzat, a Kötelezettségvállalási és Utalványozási Szabályzat, valamint a Pénzkezelési Szabályzat rendelkezéseit kell alkalmazni.
	2. A hallgatói rendezvények kapcsán az egyetemi számlák terhelése átutalási megbízással, készpénz előleg felvételével, bankkártyával.
	3. Hallgatói rendezvény esetén a készpénz kezelése a pénztáron kívül egyéb pénzgyűjtő helyeken is lehetséges. A kihelyezett pénztárak és a pénzkezelő helyek csak készpénzben teljesített befizetések beszedésére jogosultak.
	4. A pénzkezelő helyeken is ki kell jelölni a pénz kezelésével megbízott személyeket és az ellenőrzést végző személyt, akik a Pénzkezelési Szabályzat alapján kötelesek a nyilvántartást és az elszámolást végezni.
	5. Pénzkezelő helyeken a befizetésekről szigorú számadású nyomtatványként kezelt egyszerűsített számlát, illetve nyugtát kell kiállítani.
	6. A hallgatói rendezvényekhez kapcsolódó pénzkezelésben a Pénzügyi és Kontrolling Osztály működik közre.
	7. A hallgatói rendezvények bevételei az egyetemi számlára érkezhetnek házipénztárba vagy bankszámlára történő befizetéssel.
	8. Az Egyetem a Közbeszerzési törvény (Kbt.) hatálya alá tartozik.
	9. A hallgatói valamennyi árubeszerzésére, szolgáltatás-megrendelésére vonatkozó szabályokat a Kbt. és a kapcsolódó jogszabályok, valamint a Beszerzési és Közbeszerzési Szabályzat tartalmazza.

# Rendezvény során, valamint a rendezvény lezárását követően

**alkalmazandó szabályok**

# 9. §

1. A rendezvény rendjének biztosításáról a szervező gondoskodik.
2. A szervező feladata adott rendezvény esetén a rendezvény rendjének biztosítására – szükség esetén – a rendőrhatóságot felkérni, valamint orvosi ügyeletet biztosítani.
3. Ha a rendezvény résztvevőinek magatartása a rendezvény jogszerűségét veszélyezteti, s a rend másként nem állítható helyre, a szervező köteles a rendezvényt feloszlatni.
4. A rendezvény résztvevői a rendezvény bejelentésben megjelölt befejezésének időpontjában kötelesek a rendezvény helyszínét elhagyni, továbbá a rendezvény helyszínét eredeti állapotába visszarendezni.
5. A szervező köteles figyelemmel kísérni a katasztrófavédelem utasításait a rendezvény időtartama alatt.
6. Amennyiben a szervező ezt előre meghirdette, korlátozhatja a fiatalkorúak zenés, táncos rendezvény helyszínére való belépését olyan módon, hogy a zenés, táncos rendezvény helyszínére történő belépést az életkort igazoló okmány előzetes felmutatásához kötheti.
7. A rendezvény szervezője felel a rendezvény megszervezése során az előírt engedélyek beszerzéséért, a bejelentések, tájékoztatások megtételéért. A szervező intézkedési jogkörrel rendelkezik. A rendezvény egész ideje alatt a helyszínen tartózkodik a szabályos lebonyolítás és a rend fenntartása érdekében, és köteles gondoskodni az e szabályzatban leírtak betartásáról és betartatásáról.
8. A rendezvény szervezője köteles kapcsolatot tartani a szolgáltatást nyújtó vállalkozóval.

# 10. §

1. A szervezők jogosultak olyan személyeket kizárni a rendezvényről, akik megszegik a szabályzatot, más látogatókat viselkedésükkel vagy megjelenésükkel zavarnak.
2. Az (1) bekezdés alapján kizárt személyek semmilyen anyagi vagy erkölcsi követeléssel nem léphetnek fel a szervezők felé.
3. A rendezvény ideje alatt okozott károkért a kár okozója felelős a Ptk. általános szabályai szerint.

# Gólyatábor

**11. §**

1. A gólyatáborok megszervezésére a HÖK jogosult.
2. A HÖK tagjai mind a szervezés, mind a lebonyolítás alatt önkéntesként végzik feladatukat.
3. A Gólyatábor szabályai vonatkoznak a tábor területén tartózkodó minden olyan személyre, aki:
	1. résztvevőként regisztrált a gólyatáborba és aláírta jelen szabályzat 1. számú Függelékében szereplő Felelősségvállalási Nyilatkozatot,
	2. az Egyetem hallgatójaként (senior/csapatvezető/mentor, táborvezető, szervező, gólya) vagy
	3. a szervezők felkérése alapján vesz részt az eseményen,
	4. szolgáltatóként működik közre,
	5. látogatóként érkezik a Gólyatáborba.
4. A Gólyatábor Házirendjét (továbbiakban: Házirend) (jelen szabályzat 2. számú Függeléke) minden táborban tartózkodó személlyel meg kell ismertetni és be kell tartatni.
5. A táborvezető felel:
	1. a rendezvény helyszíni lebonyolításáért,
	2. a szervezésben részt vevők munkájának irányításáért, a szervezőkkel a vonatkozó jogszabályok és szabályzatok megismertetésért és betartatásáért,
	3. az alapvető emberi jogok valamint a személyiségi jogok tiszteletben tartásáért.
6. Amennyiben a táborvezető szabályellenes vagy jogsértő magatartásról szerez tudomást, köteles haladéktalanul intézkedni a jogsértő magatartás megszüntetése iránt. A táborvezető köteles gondoskodni a szabályellenes események során történtek részletes feltárásáról és a szükséges intézkedések megtételéről.
7. Szervező minden táborvezető által szervezőként, segítőként vagy csapatvezetőként megbízott hallgató.
8. Csak az láthat el csapatvezetői tevékenységet, aki részt vett a Gólyatábort megelőző oktatáson és szakmai kiválasztáson.
9. Amennyiben a Gólyatábor bármely résztvevője vagy szervezője megszegi a rá vonatkozó Felelősségvállalási Nyilatkozatban, Házirendben vagy jelen szabályzatban foglaltakat, ellene eljárás kezdeményezhető.
10. A Gólyatábor zártkörű rendezvény, amelyen a gólyák mellett a hallgatói önkormányzat által kijelölt személyek vehetnek részt.
11. A gólyák az előzetesen leadott jelentkezésük alapján a részvételi díj megfizetéséről szóló igazolás bemutatása mellett jogosultak a Gólyatáborban részt venni.
12. A Gólyatáborban való részvételi jogosultság igazolására szervező a (3) bekezdés a) – e) pontban jelölt személyek számára külön azonosítót (karszalag, belépő stb.) köteles biztosítani.
13. A Gólyatáborba való megérkezéskor a gólyákat regisztrálni kell. A regisztrációkor a személyazonosság igazolása mellett alábbi dokumentumok kitöltése szükséges:
	1. házirend megismerésére, betartására vonatkozó nyilatkozat,
	2. felelősségvállalásról szóló nyilatkozat,
	3. átadás átvételi nyilatkozat (amennyiben szükséges).

(13a) A Gólyatáborban nem vehet részt olyan gólya, aki a Gólyatábor megkezdésének időpontjában a 30. életévét betöltötte.[[1]](#footnote-1)

1. Aki engedély nélkül tartózkodik a tábor területén, a táborvezető felszólítja azonnali távozásra, amennyiben ezt nem teljesíti, a táborvezető rendőri segítséget vehet igénybe.
2. A táborban gólyaként résztvevő személy akarat ellenére semmilyen tevékenységben való részvételre nem kötelezhető, különösen nem:
	1. alkohol fogyasztására,
	2. saját erkölcseinek és értékrendjének megsértésére,
	3. jogellenes cselekményekre.

# Egyéb szabályok

**12. §**

(1) A HÖK elnöke köteles a rendezvények teljes körű ellenőrzésére, illetve témavizsgálatára. Megállapításait írásban közli a rektorral.

# 13. §

1. A rendezvény szervezésével összefüggő feladatok ellátásának elmulasztása, valamint jelen szabályzatban foglaltak megszegése esetén a HÖK elnöke – az Alapszabályában foglaltak figyelembe vételével – a rendezvény szervezőjével szemben:
	1. szóbeli vagy írásbeli figyelmeztetés,
	2. csökkentett jutalmazás, vagy annak teljes megvonása,
	3. felfüggesztés a HÖK-ben,
	4. visszahívás a HÖK-ből fegyelmi intézkedést tehet.

# 14. §

**Vegyes rendelkezések**

1. Az engedélyezéssel kapcsolatos okmányokat a rendező szervezet és a HÖK jogszabály eltérő rendelkezése hiányában 3 évig köteles megőrizni.
2. Jelen szabályzat rendelkezéseit a vonatkozó hatályos jogszabályok és egyetemi szabályzatok rendelkezéseivel összhangban kell alkalmazni.
3. Az Állatorvostudományi Egyetem Szenátusa a jelen Szabályzatot 2023.08.31. napján 3e/2023/2024 SZT számú határozatával fogadta el és a 57e/2024/2025 SZT számú határozatával módosította 2025. július 24. napján.
4. Jelen szabályzat 2025. július 25. napján lép hatályba.

Budapest, 2025. július 24.

# Az Egyetem Szenátusa nevében



|  |
| --- |
|  |

1. számú függelék

# GÓLYATÁBOR HÁZIREND

1. A Gólyatábor (továbbiakban: tábor) résztvevői erkölcsileg és anyagilag felelősek saját

- és társaik testi épségéért, a tábori felszerelések épségének megóvásáért, és a kulturált viselkedés szabályainak betartásáért a tábor időtartama alatt.

1. A használatba vett ingatlanokat és tábori felszereléseket kötelező az átvett minőségben és mennyiségben visszaszolgáltatni a táborozás végén.
2. A táborban résztvevők kötelesek a táborban való tartózkodásuk igazolása céljából a szervezőktől kapott karszalagot folyamatosan viselni, az arra jogosult személyek kérésére azt bemutatni.
3. A táborlakó köteles az általa okozott károkat megtéríteni.
4. A résztvevők kötelesek betartani a tűzrendészeti előírásokat, így a tűzgyújtás tilos az épületeken és sátrakon belül, dohányozni csak a kijelölt területeken szabad.
5. A tábor területén a szemetelés tilos, a szemetet csak a kijelölt tárolókban lehet elhelyezni.
6. A tábor időtartama alatt az illegális élvezeti cikkek fogyasztása szigorúan tilos és rendőrségi feljelentést von maga után!
7. A tábor területének elhagyása kizárólag a táborvezetők előzetes engedélyével lehetséges.
8. A tábori rend ellen vétőket a tábor vezetője kizárhatja a gólyatábor résztvevői közül, ebben az esetben a tábort a döntés után azonnal el kell hagyniuk. A szabálysértők semmilyen anyagi vagy erkölcsi követeléssel nem léphetnek fel a szervezők felé.
9. A tábori házirendet a felelősségvállalási nyilatkozat kitöltése előtt ismertetni kell a táborozókkal.

# FELELŐSSÉGVÁLLALÁSI NYILATKOZAT

Alulírott …...................................................

(Anyja neve:…..................................................; lakhely: ;

Szig.szám: …....................................; TAJ szám: …..................................... ) büntetőjogi

felelősségem tudatában kijelentem, hogy az Állatorvostudományi Egyetem Hallgatói Önkormányzata által szervezett gólyatáborban (helyszín, dátum) a tábor szervezői által meghatározott szabályokat és házirendet ismertették velem, azokat magamra nézve kötelezően elfogadom és betartom, az általam okozott károkért teljes anyagi felelősséget vállalok. Saját testi épségemért, egészségemért vállalom a felelősséget. Kijelentem, hogy az előzetes regisztráció alkalmával minden betegségemet, allergiámat, gyógyszerérzékenységemet stb. ismertettem a szervezőkkel. Kijelentem, hogy a programokon saját felelősségemre veszek részt. Kijelentem, hogy a tábor ideje alatt önhibámból történő balesetekért a szervezőség nem hibáztatható.

Kelt:

.......................................................................................

aláírás

11

1. Beillesztette a Szenátus 57e/2024/2025 SZT számú határozata 2025. július 24. napján. [↑](#footnote-ref-1)